Rjio
ఎల్‌వైఎఫ్‌ ఫోన్లకు ఆర్‌జియో ఆఫర్‌
న్యూఢిల్లీ,జూన్‌ 21: రిలయన్స్‌జియోమరోసారి కొత్త ఆఫర్‌తో మార్కెట్లను ముంచెత్తుతోంది. ఇప్పటికే ప్రైమ్‌ సభ్యత్వం తీసుకున్నవారికి రోజుకు వన్‌జిబి డేటా అపరిమిత కాల్స్‌ను 90రోజులపాటు అందిస్తున్న జియో మరో పరిమితకాల ఆఫర్‌ను ప్రవేశ పెట్టింది. ఎంపికచేసిన ఎల్‌వైఎఫ్‌ స్మార్ట్‌ఫోన్‌లు వినియోగిస్తున్న వారికి 20 శాతం అదనపు డేటా ఇస్తోంది. మొత్తం 10 ఎల్‌వైఎఫ్‌ బ్రాండ్‌ స్మార్ట్‌ఫోన్లకు ఈ ఆఫర్‌ వర్తిస్తుంది. ఎర్త్‌1,2, వాటర్‌1, వాటర్‌7ఎస్‌, వాటర్‌8, వాటర్‌10, 11,ఎఫ్‌1, ఎఫ్‌1ఎస్‌, విండ్‌4ఎస్‌ స్మార్ట్‌ ఫోన్లు ఈ ఆఫర్‌ పరిధిలోకి వస్తాయి. జూన్‌9వ తేదీ తర్వాత నుంచి ఈ మోడల్‌ఫోన్లు కొన్నవారికి ఆఫర్‌ వర్తిస్తుందని, స్టాక్‌ ఉన్నంత వరకూ ఆఫర్‌ చెల్లుబాటు అవుతుందని జియో వెల్లడించింది. ఎల్‌వైఎఫ్‌ ఫోన్లు కొను గోలుచేసి రూ.309 లేదా రూ.509 రీఛార్జ్‌చేసు కుంటే 6జిబిడేటా లేదా 12జిబి 4జి డేటా వోచర్‌ను అందిస్తారు.
రీఛార్జ్‌చేసుకు న్న 48గంటల్లో ఈ అదనపు డేటా పొందే అవకాశంఉంది. ఈ డేటా వోచర్లను జూన్‌ తొమ్మిదవ తేదీ నుంచి వచ్చేఏడాది మార్చి 31వ తేదీలోపు మొత్తం ఆరు పర్యా యాలు వినియోగించుకని 72 జిబి అదను డేటా పొందే అవ కాశం ఉంది. ఆఫర్‌ వర్తించ నున్న ఎల్‌వైఎఫ్‌ స్మార్ట్‌ఫోన్‌లో జియోసిమ్‌ను వేసుకుని మైజియో యాప్‌ డౌన్‌లోడ్‌ చేసుకుని జియో యాప్‌లోని మైవోచర్స్‌కు వెళ్లి అక్కడ ఉన్న వోచర్లను రీఛార్జ్‌ చేసుకోవడం ద్వారా ఈ ఆఫర్‌ పొందవచ్చని ఆర్‌జియో ప్రకటించింది.
=====